ટેક્નોલોજીથી આપણી જિંદગી સરળ બનવી જોઇએ. જોકે થઇ રહ્યું છે સાવ ઊંધું. કોઇની સાથે ચેટ કરવામાં પણ ડર લાગે છે કે એ ક્યાંક મારી ચેટનો સ્ક્રીન શોટ લઇને ફેરવશે તો? ફોટા કે ચેટનો દુરોપયોગ કરીને બ્લેકમેલ કરાયા હોવાના અનેક કિસ્સાઓ સામે આવી રહ્યા છે. માત્ર બ્લેકમેલ કરવા જ આવું નથી થતું, પોતાનો સ્વાર્થ સાધવા કે કોઇને બદનામ કરવા માટે પણ આવા બધા ધંધા કરવામાં આવે છે. સંબંધો સારા હોય ત્યારે બધું જ સારું હોય છે. સંબંધો બગડે ત્યારે માણસ વર્તાઇ જતો હોય છે.